મુશ્કેલ નથી, પણ મૂર્ખામી છે. રાજકારણીઓ સહેલો રસ્તો વિચારે છે. અમલદારો ફક્ત આજનું જ વિચારે છે. આવતીકાલની પેઢીની ચિંતા કોણ કરશે તે સવાલ આવીને ઊભો છે. નિષ્ણાતો ચેતવણી આપી શકે છે તો સામે રસ્તો પણ સૂચવી શકે છે. સરકારોની દાનત હોય તો જંગલો ઘટાડ્યા સિવાય, નદીના પટમાંથી રેતી ખાલી કર્યા સિવાય, પહાડીઓમાં ખાણો ખોદ્યા સિવાય પણ બાંધકામથી માંડીને ઓદ્યોગિક વસાહત સુધીની વ્યવસ્થા કરી શકાય છે. કુદરતને કેવું નુકસાન થઈ રહ્યું છે તેને સમજવા માટે સમય બગાડવાનો સમય હવે જતો રહ્યો છે. કુદરતને નુકસાન થઈ રહ્યું છે અને તે નુકસાન ભોગવવાનું છે આપણી આગામી પેઢીએ.